**”Ole kuin kotonasi” - Pirkanmaan 6. Triennaali 12.9.–15.10.2015**

12.03.2015

**Pirkanmaan 6. Triennaali on vuodesta 2000 alkaen aina kolmen vuoden välein järjestettävä pirkanmaalaisen nykykuvataiteen katselmus. Triennaalin järjestävät syksyllä 2015 Tampereen Taiteilijaseura ry, Taiteen edistämiskeskuksen Pirkanmaan toimipiste, Tampereen taidemuseo ja Tampereen kulttuuripalvelut.**

Näyttely levittäytyy Tampereella useisiin näyttelypaikkoihin. Mukana ovat ainakin Taidekeskus Mältinranta, Galleria Saskia, Galleria Emil ja Studio Emil, TR1 Taidehalli, Työväenmuseo Werstaan Komuutti, Tampere-talon Talvipuutarha sekä Finlaysonin mediakäytävä. Lisäksi yksittäiset teokset levittäytyvät eri puolille kaupunkitilaa. Jotkut teoksista tulevat paikoilleen jo kesän 2015 aikana.

Varsinaisten jurytettyjen Triennaalinäyttelyjen lisäksi useat Tampereen ja Pirkanmaan maakunnan kohteet ovat mukana Triennaalin OFF-osiossa esittelemällä pirkanmaalaista kuvataidetta vuoden 2015 aikana.

Teosehdotuksia pyydettiin kuraattori Sirpa Joenniemen antamalla teemalla Ole kuin kotonasi. Taiteilijoiden toivottiin lähestyvän kotia mahdollisimman monesta eri näkökulmasta niin paikkana, instituutiona kuin käsitteenäkin. Ehdotuksia saatiin yhteensä 130. Lisäksi tarjottiin eri tapahtumia itsenäisiksi Triennaalin OFF -satelliiteiksi.

Näyttelyn taiteilijat ovat kotoisin pääasiassa Tampereelta, koska tarjontaa oli ylivoimaisesti eniten Tampereelta, mutta mukana on muutama taiteilija myös Mäntästä, Orivedeltä ja Hämeenkyröstä. Nimilista täydentyy vielä kevään aikana.

Triennaalin teoksissa käsitellään yksinäisyyttä, syrjäytymistä, ihmissuhteita, muistoja, omaa lähiympäristöä, perhettä ja identiteettiä, unohtamatta globaaleja ympäristökysymyksiä. Esille nousee niin mummouden ihanuutta ja lapsuuden leikkipaikkojen muistelua kuin työtilojen ja kotien näkymiä ja tunnelmia. Välillä siirrytään kotibileisiin tai seuraamaan dementoituvan äidin arkea. Myös vieraat niin kotona kuin ympäristössäkin askarruttavat taiteilijoita eri tavoin. Taidetta jaetaan vähävaraisille vastikkeena aika, jonka saaja antaa taiteilijalle jonkun yhteisen kokemuksen muodossa. Pieniä taidenäyttelyitä tarjotaan myös yksityisten tai yhteisöjen jääkaapinoviin.

Tämänkertaisessa Triennaalissa erityisen merkille pantavaa on sen runsas yhteisöllinen osuus. Tesomalla tullaan näkemään sekä Tampereen ammattikorkeakoulun opiskelijoiden että muiden taiteilijoiden teoksia sekä näyttelyissä että ympäristössä. Myös Messukylässä, Koivistonkylässä ja Hervannassa on vireillä omia taideprojekteja.

Triennaalin OFF-satelliittitapahtumia ovat esimerkiksi Arjen huoneet - valokuvan suurnäyttely Voipaalan taidekeskuksessa Valkeakoskella, Mänttä-Vilppulan vastaanottokeskuksen yhteisöprojekti ja Kolmenmaan projekti Nokian, Hämeenkyrön ja Ylöjärven alueella. Pirkanmaan kuntien osalta Triennaalin tapahtumaluettelo täydentyy kevään aikana. Tiedot tapahtumista löytyvät Triennaalin nettisivuilta.

Pirkanmaan Triennaalista ei julkaista tällä kertaa näyttelyluetteloa, vaan sen sijaan panostetaan 6. Triennaalin näkyvyyteen sosiaalisessa mediassa, #triennaali, triennaali6@gmail.com, YouTube, Facebook, Twitter.

Lisätiedot:  
[www.pirkanmaantriennaali.fi](http://www.pirkanmaantriennaali.fi/)   
Arja Moilanen, Tampereen taiteilijaseura: arja.moilanen(at)tampereen-taiteilijaseura.fi  
Vesa Varrela, Taiteen edistämiskeskuksen Pirkanmaan toimipiste, visuaalisten taiteiden läänintaiteilija: puh. 0295 330 842, vesa.varrela(at)minedu.fi

**5.3.2015 Pirkanmaan 6. Triennaalin taiteilijat (muutokset mahdollisia):**

**Näyttelytiloissa**

Teija-Tuulia Ahola  
Jan Anderzén & Lars Mattila  
Terhi Asumaniemi  
Sebastian Boulter  
Tomas Byström  
Katri Heinänen  
Liisa Hietanen  
Sirpa Hirvikoski  
Lars Holmström  
Helinä Hukkataival  
Arja Jämsä  
Anssi Jääskeläinen  
Mikko Kallio  
Sanna Kauppinen  
Sari Kemppinen  
Koti ja taide-ryhmä (Pia Feinik, Anne Mäkelä, Janne Laine)  
Anne Lehtelä  
Leena Lehti  
Tuula Lehtinen  
Henrietta Lehtonen  
Riikka Lenkkeri  
Virve Lilja  
Johanna Lonka  
Harri Lundelin  
Hannamari Matikainen & Johanna Lonka &  Johanna Pihlajamaa  
Tommi Musturi  
Fanni Niemi-Junkola  
Janne Nytorp  
Hanna Oinonen  
Kaija Papu  
Erno Peltonen  
Jyri Pitkänen  
Ulla Pohjola  
Helge Riskula  
ROP-ryhmä (Tuomo Rosenlund & Pekko Orava)  
Kukka-Maria Rosenlund  
Heli Ryhänen  
Annu Salminen  
Heidi Saramäki  
Sanni Seppä  
Marja-Liisa Torniainen  
Juhani Tuomi  
Elsa Trzaska  
Taina Valkonen  
Jarno Vesala  
Meri Westlin  
Hanna Vihriälä   
Sampsa Virkajärvi  
Ilkka Virtanen    
Jenni Yppärilä  
  
**Kaupunkitilassa tai muussa julkisessa tilassa**

Liisa Ahlfors  
Hanna-Riikka Heikkilä  
Jarmo Kallinen  
Maija Kovari  
Elina Lind  
Maarit Luttinen (TAMK)  
Paula Ollikainen  
Reija Pasanen  
Tomas Regan & Wille Klén & kumpp.  
Tesoman taidehalli (Hinni Huttunen, Laura Impola, Mirja Kurri, Laura Laukkanen, Jemina Lindholm, Emmi Nieminen, Ismo Torvinen)  
Kulma Kollektiivi (Heli Ström & Peppi Reenkola & Henna Nerg & Miska Allonen)  
Peppi Reenkola & Henna Nerg (TAMK)  
H+SS -ryhmä (Helinä Hukkataival, Sinikka Törmälä, Soile Iivonen)

Lista täydentyy kevään ja kesän aikana, myös OFF-tapahtumat: [www.pirkanmaantriennaali.fi](http://www.pirkanmaantriennaali.fi/)